Preşedintele Klaus Iohannis l-a primit, vineri, la Palatul Cotroceni, pe prim-ministrul Republicii Croaţia, Andrej Plenkovic.



Şeful statului l-a întâmpinat pe premierul Croaţiei în Holul de Onoare al Palatului Cotroceni, unde cei doi demnitari şi-au strâns mâinile şi au făcut fotografii oficiale.



Ulterior, Iohannis şi Plenkovic vor avea convorbiri tete-a-tete şi convorbiri oficiale.



În cadrul vizitei sale în România, şeful Executivului de la Zagreb s-a întâlnit şi cu premierul Viorica Dăncilă şi va avea o întrevedere cu preşedintele Camerei Deputaţilor, Liviu Dragnea. AGERPRES/(AS - autor: Mădălina Cerban, editor: Florin Marin, imagini: Cătălin Soci, redactor video: Alberta Forgiarini, grafician: Liliana Iordan, editor online: Ada Vîlceanu)